MJD มองโควิดกระทบยาว ปรับแผนขายออนไลน์ 90% เลื่อนเปิดโครงการใหม่ไป Q3
MJD มองโควิดกระทบยาว ปรับแผนขายออนไลน์ 90% เลื่อนเปิดโครงการใหม่ไป Q3
MJD มองโควิดกระทบยาว ปรับแผนขายออนไลน์ 90% เลื่อนเปิดโครงการใหม่ไป Q3
29 เม.ย. 2563

นายสุริยา พูลวรลักษณ์ กรรมการผู้จัดการ บริษัท เมเจอร์ ดีเวลลอปเม้นท์ จำกัด (มหาชน) หรือ MJD กล่าวว่า บริษัทปรับเปลี่ยนกลยุทธ์ทางการขาย หลังคาดว่าผลกระทบจากสถานการณ์การแพร่ระบาดของไวรัสไควิด -19 อาจจะกินระยะเวลาไปจนหมดไตรมาส 2/63 โดยบริษัทจะหันมาทำการตลาดผ่านช่องทางออนไลน์มากขึ้นเป็น 90% เพื่อผลักดันยอดขายจากเดิมที่ใช้สื่อออนไลน์ 70% สื่อออฟไลน์ 30%
โดยเน้นแพลตฟอร์มที่เข้าไปหากลุ่มเป้าหมายโดยตรง เพื่อให้สอดคล้องกับพฤติกรรมของลูกค้าในปัจจุบันที่ใช้เวลาอยู่ที่บ้าน ทำให้เข้าถึงข่าวสารข้อมูลได้มากยิ่งขึ้น นับเป็นข้อดีที่ลูกค้าสามารถใช้เวลาในการพิจารณาการในการเลือกซื้อได้ดีขึ้น สำหรับสื่อที่บริษัทฯ เลือกใช้ในการเข้าตรงกับกลุ่มเป้าหมาย อาทิ เฟสบุ๊ก ไลฟ์ (Facebook live) ไลน์ (Line official) วิดีโอรีวิวห้องตัวอย่าง ให้ลูกค้าได้สัมผัสกับห้องตัวอย่างเสมือนเยี่ยมชม ณ สำนักงานขายจริง
ทั้งนี้บริษัทจะเร่งผลักดันการขายในโครงการพร้อมอยู่ แมเนอร์ สนามบินน้ำ คอนโดไฮซ์ไรซ์ ริมแม่น้ำเจ้าพระยา ใกล้รถไฟฟ้าส่วนต่อขยายสีม่วง สถานีพระนั่งเกล้า เข้ามาลองตลาดในแฟลตฟอร์มออนไลน์
โดยการเปิด เฟซบุ๊กเพจ ‘แมเนอร์ สนามบินน้ำ ถูกกว่าโควิด’ และไลน์ออฟฟิเชี่ยล @manortook เพื่อเป็นช่องทางเข้าถึงกลุ่มเป้าหมายที่ต้องการคอนโดพร้อมอยู่ ถึงแม้ว่าพฤติกรรมคนจะเปลี่ยนไป ออนไลน์เริ่มมีอิทธิพลต่อชีวิตประจำวันมากขึ้น จากแนวโน้มที่เพิ่มขึ้นของการสั่งอาหารเดลิเวอรี่ การสั่งซื้อสินค้าออนไลน์ แต่การซื้อคอนโดมิเนียมนั้น นับว่าเป็นสินค้าที่มีมูลค่ามาก คนยังไม่กล้าใช้เงินจับจ่าย ต้องใช้เวลาในการตัดสินใจที่นานกว่า ช่วงภาวะวิกฤตเช่นนี้ มองว่าเป็นโอกาสที่ดีสำหรับผู้ซื้อที่จะได้ราคาที่คุ้มค่าที่สุดแบบที่ภาวะปกติไม่เคยมีมาก่อน
ทั้งนี้ บริษัทจัดแคมเปญที่ชื่อ “วิกฤตคือโอกาส”  ด้วยโปรโมชั่นหลากหลายทั้งส่วนลดห้องชุด “ลดจริง 44%”  จากราคาปกติ 31 วัน 31 ยูนิต ตลอดเดือน พ.ค. 63 และโปรโมชั่น Golden Week ลด 50% จากราคาปกติวันละ 1 ยูนิต ทุกวันตลอด 7 วัน เริ่ม 1 – 7 มิ.ย. และ 1 – 7 ก.ค. 63  รวม 14 วัน 14 ยูนิต เพื่อนำเสนอโอกาสสำหรับคนที่พร้อมในภาวะวิกฤติเช่นนี้ โดยเสนอเงื่อนไขราคาพิเศษสุดนี้เฉพาะช่องทางออนไลน์เท่านั้น ส่วนการเปิดขายโครงการใหม่นั้น บริษัทมีแผนที่จะชะลอการเปิดตัวโครงการใหม่ ในไตรมาส 3 แทน